CELEX: 62018CN0787
Language: da
Date: 2018-12-17 00:00:00
Title: Sag C-787/18: Anmodning om præjudiciel afgørelse indgivet af Högsta förvaltningsdomstolen (Sverige) den 17. december 2018 — Skatteverket mod Sögård Fastigheter AB

25.2.2019   
            
            
               DA
            
            
               Den Europæiske Unions Tidende
            
            
               C 72/9
            
         
      Anmodning om præjudiciel afgørelse indgivet af Högsta förvaltningsdomstolen (Sverige) den 17. december 2018 — Skatteverket mod Sögård Fastigheter AB
      (Sag C-787/18)
      (2019/C 72/12)
      Processprog: svensk
      
         Den forelæggende ret
      
      Högsta förvaltningsdomstolen
      
         Parter i hovedsagen
      
      
         Sagsøger: Skatteverket
      
         Sagsøgt: Sögård Fastigheter AB
      
         Præjudicielle spørgsmål
      
      
                  1)
               
               
                  Såfremt en sælger af en fast ejendom, på grund af regler, som en medlemsstat har indført på grundlag af momsdirektivets (1) artikel 188, stk. 2, ikke har foretaget regulering af fradrag for indgående afgift, idet køberen udelukkende skal anvende ejendommen til transaktioner, som giver ret til fradrag, er der da noget til hinder for, at køberen, i et tilfælde, hvor reguleringsperioden ikke er udløbet, pålægges at foretage regulering af fradraget på et senere tidspunkt, hvor køberen selv overdrager ejendommen til en person, som ikke skal anvende ejendommen til sådanne transaktioner?
               
            
                  2)
               
               
                  Ændres besvarelsen af spørgsmål 1 derved, at den første overdragelse som nævnes i dette spørgsmål, udgør en overdragelse af formuemasse som omhandlet i momsdirektivets artikel 19?
               
            
         (1)  Rådets direktiv 2006/112/EF af 28.11.2006 om det fælles merværdiafgiftssystem (EUT 2006, L 347, s. 1).